CELEX: 32021D1822
Language: sl
Date: 2021-10-15 00:00:00
Title: Izvedbeni sklep Sveta (EU) 2021/1822 z dne 15. oktobra 2021 o imenovanju predsednika Evropskega organa za vrednostne papirje in trge (ESMA)

19.10.2021   
               
               
                  SL
               
               
                  Uradni list Evropske unije
               
               
                  L 369/9
               
            
         IZVEDBENI SKLEP SVETA (EU) 2021/1822
         z dne 15. oktobra 2021
         o imenovanju predsednika Evropskega organa za vrednostne papirje in trge (ESMA)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (1) in zlasti člena 48(2) Uredbe,
         ob upoštevanju naslednjega:
         
                     (1)
                  
                  
                     V skladu s členom 48(2) Uredbe (EU) št. 1095/2010, ki je bila spremenjena z Uredbo (EU) 2019/2175 Evropskega parlamenta in Sveta (2), Svet na podlagi ožjega seznama usposobljenih kandidatov, ki ga sestavi odbor nadzornikov ESMA, in po potrditvi Evropskega parlamenta sprejme odločitev o imenovanju predsednika.
                  
               
                     (2)
                  
                  
                     Svet je 26. novembra 2020 prejel ožji seznam treh kandidatov, ki jih je odbor nadzornikov ESMA izbral za položaj predsednika ESMA.
                  
               
                     (3)
                  
                  
                     Predsedstvo je v imenu držav članic 11. decembra 2020 opravilo razgovore s temi tremi kandidati.
                  
               
                     (4)
                  
                  
                     Odbor stalnih predstavnikov se je 22. septembra 2021 dogovoril o enem izmed kandidatov z ožjega seznama, ki se predlaga za položaj predsednika ESMA: Vereni ROSS.
                  
               
                     (5)
                  
                  
                     Svet je 29. septembra 2021 Evropskemu parlamentu poslal pismo, v katerem je navedel, da bo Svet, če bo Evropski parlament potrdil Vereno ROSS za položaj predsednice ESMA, sprejel odločitev o njenem imenovanju za predsednico ESMA.
                  
               
                     (6)
                  
                  
                     Evropski parlament je 5. oktobra 2021 potrdil Vereno ROSS za položaj predsednice ESMA –
                  
               SPREJEL NASLEDNJI SKLEP:
         
            Člen 1
            Verena ROSS se imenuje za predsednico Evropskega organa za vrednostne papirje in trge (ESMA) za obdobje petih let od 1. novembra 2021.
         
         
            Člen 2
            Ta sklep začne veljati na dan objave v Uradnem listu Evropske unije.
         
         
            V Luxembourgu, 15. oktobra 2021
            
               
                  Za Svet
               
               
                  predsednik
               
               J. CIGLER KRALJ
            
         
         
            (1)  UL L 331, 15.12.2010, str. 84.
         
            (2)  Uredba (EU) 2019/2175 Evropskega parlamenta in Sveta z dne 18. decembra 2019 o spremembi Uredbe (EU) št. 1093/2010 o ustanovitvi Evropskega nadzornega organa (Evropski bančni organ), Uredbe (EU) št. 1094/2010 o ustanovitvi Evropskega nadzornega organa (Evropski organ za zavarovanja in poklicne pokojnine), Uredbe (EU) št. 1095/2010 o ustanovitvi Evropskega nadzornega organa (Evropski organ za vrednostne papirje in trge), Uredbe (EU) št. 600/2014 o trgih finančnih instrumentov, Uredbe (EU) 2016/1011 o indeksih, ki se uporabljajo kot referenčne vrednosti v finančnih instrumentih in finančnih pogodbah ali za merjenje uspešnosti investicijskih skladov, in Uredbe (EU) 2015/847 o informacijah, ki spremljajo prenose sredstev (UL L 334, 27.12.2019, str. 1).